
NÁVRH
UZNESENIE VLÁDY SLOVENSKEJ REPUBLIKY
č. 
z .....................

k návrhu opatrení na implementáciu rozhodnutí o zlepšení vojenskej mobility v Slovenskej republike


	Číslo materiálu:
	

	Predkladateľ:
	minister obrany 


Vláda
A. schvaľuje 

A.1. 	návrh opatrení na implementáciu rozhodnutí o zlepšení vojenskej mobility v Slovenskej republike;
B. ukladá
ministrovi obrany

B.1.	v spolupráci s ministrom dopravy a výstavby a ministerkou vnútra aktualizovať hlavné a alternatívne prepravné trasy predurčené na zaistenie vojenského presunu;
 
do 31. decembra každoročne
B.2.	využiť vojenské cvičenia na území Slovenskej republiky aj na precvičovanie vojenskej mobility;

do 31. decembra každoročne

ministerke vnútra

B.3.	v spolupráci s ministrom dopravy a výstavby a ministrom obrany vytvoriť národný kontaktný bod na zefektívnenie komunikácie a koordinácie so Severoatlantickou alianciou a Európskou úniou v súvislosti so zabezpečením cezhraničného presunu;

do 31. decembra 2019
ministrovi dopravy a výstavby

B.4. 	v spolupráci s podpredsedom vlády a ministrom financií, ministrom obrany a ministerkou vnútra prijímať navrhované opatrenia v oblasti rozvoja dopravnej infraštruktúry s cieľom plniť záväzky Slovenskej republiky v oblasti posilňovania vojenskej mobility deklarovaných na úrovni Severoatlantickej aliancie a Európskej únie;

priebežne

B.5.	v spolupráci s podpredsedom vlády a ministrom financií, ministrom obrany a ministerkou vnútra prijímať navrhované opatrenia v oblasti prepravy nebezpečného nákladu s cieľom plniť záväzky Slovenskej republiky v oblasti posilňovania vojenskej mobility deklarovaných na úrovni Severoatlantickej aliancie a Európskej únie;

priebežne

podpredsedovi vlády a ministrovi financií

B.6.	v spolupráci s ministrom dopravy a výstavby, ministrom obrany a ministerkou vnútra prijímať navrhované opatrenia v colnej oblasti a v oblasti dane z pridanej hodnoty s cieľom plniť záväzky Slovenskej republiky v oblasti posilňovania vojenskej mobility deklarovaných na úrovni Severoatlantickej aliancie a Európskej únie;

priebežne


Vykonajú: 	podpredseda vlády a minister financií
minister obrany
minister dopravy a výstavby
ministerka vnútra 


Na vedomie:	predseda Národnej rady SR
		predseda Združenia miest a obcí Slovenska 

